DA Den Europæiske Unions Tidende C 222/12

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2009/C 222/07

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

RÅDETS FORORDNING (EF) Nr. 510/2006

»PINTADEAU DE LA DRÔME«

EF-Nr.: FR-PGI-0005-0546-30.03.2006

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens Ansvarlige Myndighed:

Navn: Institut National de l’Origine et de la Qualité Adresse: 51 rue d’Anjou 75008 Paris FRANCE Tlf. +33 153898000 Fax +33 142255797 E-mail: info@inao.gouv.fr

2. Sammenslutning:

Navn: Syndicat de défense du Pintadeau de la Drôme Adresse: ZA La Pimpie 26120 Montelier FRANCE Tlf. +33 475601500 Fax +33 475599950 E-mail: pintadeau.drome2@freesbee.fr Sammensætning: Producent/forarbejdningsvirksomhed ( X ) Andre ( )

3. Produkttype:

Kategori 1.1. Kød (og slagteaffald), fersk

4. Varespecifikation:

(sammenfatning af betingelserne i artikel 4, stk. 2, i forordning (EF) nr. 510/2006)

4.1. Navn:

»Pintadeau de la Drôme«

4.2. Beskrivelse:

»Pintadeau de la Drôme« (ung perlehøne fra Drôme) er en ung perlehøne med følgende egenskaber:

— ung perlehøne = perlehøne med blød brystbensspids (ikke forbenet)

— langsomtvoksende racer med grå fjerdragt, blålig med mørke mellemfodsben

— fjerkræ med en gennemsnitlig vægt før slagtning på 1 750 g (plus minus 450 g)

— fjerkræet slagtes, når det er mellem 87 og 100 dage gammelt

— kødet er »vildt«, idet kødet har et lavt indhold af fedt og en stærk smag, og teksturen er fast og senet.

Pintadeau de la Drôme sælges frisk:

hele: — plukkede, hele og med tarmene fjernet — grydeklar, plukket eller i bakke med krympefolie

i udskæringer: — udskåret i bakke med krympefolie eller i kontrolleret atmosfære — blandede stykker ung perlehøne.

4.3. Geografisk område:

Opdrætningen af Pintadeau de la Drôme foregår på et område inden for de 256 kommuner i departementet Drôme:

— alle kommuner i kantonerne Bourg de Péage, Crest-Nord, Crest-Sud, Le Grand-Serre, Grignan, Loriol-sur-Drôme, Marsanne, Montélimar I, Montélimar II, Pierrelatte, Romans I, Romans II, Saint-Donat-sur-l’Herbasse, Saint-Paul-Trois-Châteaux, Saint-Vallier, Tain-l’Hermitage, Bourg-les-Valence og Portes-lès-Valence

— kantonen Bourdeaux med undtagelse af kommunerne Bézaudun-sur-Bine, Bouvières og les-Tonils

— kantonen Buis-les-Baronnies med undtagelse af kommunerne Beauvoisin, Bellecombe-Tarendol, Bésignan, Plaisians, Poët-en-Percip, Rioms, Rochebrunne, La-Roche-sur-le-Buis, la-Rochette-du-Buis, Saint-Auban-sur-Ouvèze, Sainte-Euphémie-sur-Ouvèze, Saint-Sauveur-Gouvernet og Vercoiran

— kantonen Chabeuil med undtagelse af kommunen Le Chaffal

— kantonen Die med undtagelse af kommunerne Aix-en-Diois, Chamaloc, Laval-d’Aix, Marignac-en-Diois, Molières-Glandaz, Montmaur-en-Diois, Ponet-et-Saint-Auban, Romeyer, Saint-Andéol, Saint-Julien-en-Quint og Vachères-en-Quint

— kantonen Dieulefit med undtagelse af kommunerne Comps, Orcinas, Teyssières og Vesc

— kantonen Nyons med undtagelse af kommunerne Arpavon, Chaudebonne, Eyroles og Valouse

— kantonen Rémuzat med undtagelse af kommunerne La-Charce, Chauvac-Laux-Montaux, Cornillac, Cornillon-sur-l’Oule, Lemps, Montferrand-la-Fare, Pelonne, Poët-Sigillat, Pommerol, Roussieux, Saint-May og Verclause

— kantonen Saillans med undtagelse af kommunerne La-Chaudière, Eygluy-Escoulin og Rimon-et-Savel

— kantonen Saint Jean en Royans med undtagelse af kommunerne Bouvante et Léoncel.

Det kan konstateres, at jorderne i størstedelen af dette produktionsområde opvarmes let i overfladen og tørrer hurtigt.

Den gennemsnitlige højde for kommunerne i området er under 500 m over havoverfladen. Kun tre kommuner ligger højere end 500 m over havoverfladen, men de er blevet medtaget, da der i disse kommuner er et favorabelt mikroklima. Det drejer sig om:

— Poët-Celard (547 m) i kantonen Bourdeaux

— Gigors et Lozeron (585 m) i kantonen Crest-Nord

— Montréal les Sources (605 m) i kantonen Rémuzat.

Opdrætningen af Pintadeau de la Drôme fra dag 1 til borttagning til slagtning foregår i det nævnte geografiske område.

Udrugning, slagtning og emballering kan ske uden for BGB-området.

4.4. Bevis for oprindelse:

Alle parter involveret i produktionen registreres (rugeri, foderstofproducenter, opdrættere, slagterier).

Hvert parti perlehøns registreres og dokumenteres som følgende: erklæring fra rugeriet om modtagelse, følgeseddel for endagslevering, erklæring om afsendelse til slagteri og forsendelseseddel fra slagteriet, erklæring om den mærkning, der anvendes til fjerkræet efter slagtning, og erklæring om frasorteret fjerkræ. Al mærkning er forsynet med numre. Fjerkrækroppene forsynes med et mærke med et individuelt nummer, et segl (selvklæbende mærke med slagteriets autorisationsnummer, der er forudklippet og ikke kan fjernes i sin helhed) og et mærke med sidste anvendelsesdato, der er identificérbart ved hjælp af sundhedsmærket eller navnet på slagteriet. En kontrol af disse oplysninger sikrer produktets sporbarhed.

4.5. Fremstillingsmetode:

Pintadeau de la Drôme opdrættes efter et system, der er karakteriseret ved:

— anvendelsen af langsomtvoksende racer, der er et resultat af krydsninger mellem racer, hvor perlehønsene har en fælles egenskab, en fænotype, en organoleptisk egenskab og stammer fra Drôme

— antallet af fjerkræ i staldene er begrænset til 13 dyr/m2, og efter 6 til 8 uger har de adgang til en voliere, der er dobbelt så stor som stalden og med en højde på mindst 2 meter. Fjerkræene har fri adgang til volieren fra kl. 9, og til mørket sænker sig

— foderet er 100 % vegetabilskt eller mineralskt. Vitaminer indgår i foderet, der indeholder minimum 70 % korn i vækstperioden. I slutfedningsperioden fodres fra den tiende uge med druekerner, der strøes ud eller gives fra foderbeholdere med maksimalt 250 kg per stald på 400 m2

— fjerkræene slagtes, når de er mindst 87 og højst 100 dage gamle

— fjerkrækroppene sorteres i slagteriet (udvalg og sortering af fjerkrækroppe med fin hud, der er pænt store, men ikke for fede og uden tilsat vand. De er mindst af klasse A og med en vægt på mindst 850 g, når kroppene er rensede og uden indvolde, og mindst 1 100 g, når kun tarmen er fjernet).

Alle trinene i produktionen finder sted i produktionsområdet med undtagelse af udrugning, slagtning og emballering, der kan foregå uden for produktionsområdet.

4.6. Tilknytning:

Tilknytningen til det geografiske område er baseret på:

Et historisk renommé

Renomméet skyldes, at der er blevet opdrættet unge perlehøns i området siden slutningen af det 19. århundrede. De unge perlehøns blev opdrættet i et lille antal i mange små bedrifter i Drôme og blev sendt til de store byer i det sydøstlige Frankrig, hvor unge perlehøns er en prestigefuld spise.

Da retten (tribunal de grande instance) i Valence rådførte sig med eksperter i 1969, fastslog disse, at der er blevet opdrættet unge perlehøns i Drôme-området i umindelige tider. Mellem de to verdenskrige var salg af unge perlehøns ganske almindeligt, og salget af unge perlehøns eksisterede sandsynligvis også fra før første verdenskrig. Regninger fra grossister fra 30'erne viser, at markedet var betydeligt.

Det aktuelle renommé

Da retten i Valence (departementet Drôme) i 1969 tildelte kvalitetsmærket »appellation d’origine garantie« (garanteret oprindelsesbetegnelse) til produktet Pintadeau de la Drôme, var det en stadfæstelse af dette renommé.

Pintadeau de la Drôme indgår i stor grad i det lokale køkken og er særlig værdsat af de store kokke i området.

Renomméet fremgår også af, at produktet Pintadeau de la Drôme i 1996 vandt bronzemedalje i Concours Général Agricole, og af store smagsprøvninger som den, der fandt sted i Bruxelles i 1993 med deltagelse af 1 500 fagfolk.

I dag er Pintadeau de la Drôme et af forbrugerne yndet produkt, og på mange menukort i områdets restauranter findes retter med unge perlehøns. Produktet regnes som værende et af områdets typiske kvalitetsprodukter, hvilket fremgår af den gastronomiske guide »Promenade gourmande en Drôme — une table et un terroir«.

Det aktuelle renommé blev bekræftet af en undersøgelse af produktets ry, der blev gennemført i 2005 af »Syndicat de défense du pintadeau de la Drôme«, der er en forening til fremme af produktet.

— 75 % til 85 % af forbrugerne har hørt om Pintadeau de la Drôme.

— Produktet Pintadeau de la Drôme er velanset af distributørerne og forbrugerne i Rhône-Alpes og særligt i området omkring Lyon.

Andre særlige kendetegn

Departementet Drôme er et område, hvor der altid er blevet opdrættet fjerkræ i bedrifterne, der fra begyndelsen havde forskelligartede produktioner. Bedrifterne har udviklet sig siden 1960, og produktionen er blevet specialiseret. Udviklingen i opdrætningen af unge perlehøns er forløbet på samme måde. I dag er de bygninger, hvor denne produktion finder sted, specialiserede til netop produktionen af Pintadeau de la Drôme, da de er blevet udstyret med volierer i overensstemmelse med de lokale traditioner.

Det bør fremhæves, at systemet med volierer ikke findes i andre områder, hvor der opdrættes unge perlehøns.

De opdrættere, der producerer Pintadeau de la Drôme, anvender altså en opdrætningsmetode, der er særlig for området, og som er baseret på:

— anvendelsen af specifikke racer fra området. Pintadeau de la Drôme er en langsomtvoksende race. Racen er zooteknisk veldefineret og resultatet af krydsninger mellem flere racer, der har det til fælles, at de stammer fra Drôme-området

— klimaet er gunstigt, og dette udnyttes af de særlige opdrætningssystemer, der anvendes i området. Produktionsområdet for Pintadeau de la Drôme er klart fastlagt og dækker de områder, der er mest solrige, og hvor jorderne lader vandet passere let. Det solrige klima i Drôme gavner de unge perlehøns' udvikling og tilskynder fuglene til at gå ud i volieren. Denne opdrætningsmetode gør, at perlehønsene kan leve næsten efter deres naturlige levevis. De nyder stor frihed under Drôme-dalens sol og vind. De unge perlehøns nyder også godt af de frie omgivelser, hvilket har en direkte indvirkning på den karakteristiske mørke pigmentering af huden, kødet og opfedningstilstanden

— foderet er knyttet til området: Pintadeau de la Drôme bliver fodret med korn og kornprodukter, der udgør hovedparten af foderet (70 % i opfodringsperioden og i slutfedningsperioden). Langt størstedelen af den anvendte korn dyrkes i Drôme-området (majs, hvede, byg...).

Fra og med tiende uge indgår druekerner i foderet. Før i tiden producerede de fleste landbrugsbedrifter egen vin til husbehov, og en gammel tradition i området består i at give fjerkræene resterne fra druepresningen og fra destillationen. Der er vidnesbyrd om, at »alle rester fra druepresningen og fra destillationen blev givet til fjerkræene«, og »de unge perlehøns spiste med glæde druekernerne«.

Denne gamle tradition håndhæves stadigvæk, og selv om druekernerne ikke længere stammer direkte fra bedriften, er brugen af druekerner til foder karakteristisk for opdrætningen af unge perlehøns i Drôme-området.

Anvendelsen af druekerner til foder i slutfedningsperioden, hvilket er en gammel tradition, forbedrer smagen, hvilket sensoriske analyser har påvist: kødet har en smag af »vildt«, smagen er stærk, og kødets tekstur er fast og senet.

4.7. Kontrolinstans:

Navn: Qualite-France SA Adresse: Le Guillaumet 60 Avenue du Général De Gaulle 92046 Paris La Defense Cedex FRANCE Tlf. +33 141970074 Fax +33 141970832 E-mail: —

4.8. Mærkning:

Produktet mærkes med betegnelsen »Pintadeau de la Drôme«

Henvisning til offentliggørelsen af varespecifikationen:

http://www.inao.gouv.fr/repository/editeur/pdf/CDCIGP/CDCPintadeauDeLaDrome.pdf